Luenga irlandesa

L'irlandés u gaélicu irlandés moernu () es un idioma goidélicu dela rama celta dela familia de luengas enduropeas originariu dela isla d’Irlanda i palrau estoricamenti polos irlandesis. S'estima qu'el númiru de pressonas dela isla que lu palran comu luenga nativa está entri 20 000 i 80 000, predominantementi enas regionis ruralis ocidentalis. L'irlandés era la luenga prencipal dela isla dantis de qu'el se prouducisi la conquista ingresa d’Irlanda duranti la Eá Meya.

Dendi 1922, cola endependencia dela Repúbrica d’Irlanda (llamau orihinalmenti l'Estau Libri Irlandés), á síu l'idioma oficial juntu al'ingrés. Nel 1998, col Acuerdu de Viernis Santu, fue reconociu oficialmenti comu luenga de minoría n’Irlanda del Norti, pais costituyenti del Réinu Uníu. El 13 de juñu de 2005 s'aprobó i s'incluyó comu idioma de trebaju ena Unión Uropea, lu qu'entró en vigor l'1 de jeneru de 2007. El 22 de jeneru del mesmu añu, el menistru Noel Treacy lu gastó pol primel vezi nuna runión del Conseju de Menistrus dela Unión Uropea.

Ogañu, es idioma oficial en tous los territorius pertenecientis a Irlanda i a Irlanda del Norti, oficialiá que comparti col ingrés; esti es cooficial en tol territoriu.

El *Departamentu dela Gaeltacht d'Assuntus Ruralis i Comunitarius d’Irlanda* estimó nel 2003 qu'alreol de 1 500 000 pressonas asseguraban tenel conocimientus del idioma. Nel 2007, delos 4,3 millonis d'abitantis dela repúbrica, el 40,8 % era capaz de palralu.

Las comuniais i enas regionis ondi se palra l'irlandés se llaman *[[Gaeltacht]]aí* (*Gaeltacht* en singulal) i la mayol dellas es Connemara, nel Condau de Galway, que inclui las islas Aran.

Al sel l'irlandés un requerimientu d'estudiu enas escuelas púbricas del pais, abondus lu palran con fluyii comu segundu idioma. Inque l'idioma prencipal dela isla es l'ingrés, dessistin varius pedióricus, revistas i emisoras de radiu n’irlandés, especialmenti enos *Gaeltachtaí*. Dendi 1996 dessisti un canal de televisión llamau Teilifís na Gaeilge (*Televisión del Irlandés*) u TG4.

Los tris dialectus irlandesis prencipalis son el del Úlster nel norti, el de Munster nel sul i el de Connacht ena región central i ocidental dela isla.

## Origin i crasificación

L'irlandés holma parti del grupu célticu insulal delas luengas celtas. El celta insulal se parti pola su vezi en dos subrramas: el britónicu i el goidélicu, que comprendi l'irlandés.

## Nómbris del idioma

### Irlandés

N’ *An Caighdeán Oifigiúil* (l'estándal d'escreviura oficial del irlandés), el nombri dela luenga es *Gaeilge* (proununciaú [ˈɡeːlʲɟə] n’irlandés).

Dantis dela simplificación de 1948, ésta holma se deletreaba *Gaedhilge*; orihinalmenti esti era el genitivu de *Gaedhealg*, holma gastá n’irlandés moernu crássicu. Otras ortugrafías anterioris del mesmu son *Gaoidhealg* ([ge:ʝəlg]) n’irlandés meyu i *Goídelc* ([goiðelg]) n’irlandés antigu. L'ortugrafía moerna resulta dela eliminación delas letras 'dh' mudas en "Gaedhilge".

Otras holmas del nombri topás en varius dialectus moernus del irlandés, amás de *Gaeilge* que pertenecí al sul de Connacht, son *Gaedhilic/Gaeilic/Gaeilig* ([ˈɡeːlʲɪc]) u *Gaedhlag* ([ˈɡeːl̪əɡ]) n’irlandés d'Úlster i n’irlandés del norti de Connacht i *Gaedhealaing/Gaoluinn/Gaelainn* ([ˈɡˠeːl̪ˠɪŋ/ˈɡˠeːl̪ˠɪn1]) n’irlandés de Munster.

### Ingrés

N’ingrés se li sueli llamal generalmenti *Irish* («irlandés»). El términu *Irish Gaelic* («gaélicu irlandés») sueli gastal-si a menú quandu los angropalrantis descutin la relación entri las tris luengas goidélicas (irlandés, gaélicu escocés i manés) u quandu la descusión puéi heneral conhusión col ibernu-ingrés, el tipu d'ingrés que se palra n’Irlanda. N’ingrés, el gaélicu escocés en heneral se conoci simplementi comu *Gaelic* («gaélicu»). Hueraparti d’Irlanda, i tamién entri palrantis nativus de holma abitual, entavía se gasta el términu *Gaelic* pa referil-si al idioma. Ya no se gasta pa denguna dellas el términu arcaicu *Erse* (de *Erische*), orihinalmenti una holma n’escocés dela parabra *Irish* aplicá n'Escocia (polos abitantis delas tierras bahas escocesas) pa toas las luengas goidélicas, i ena malloría delos contestus atualis se considera peyorativu .

## Estoria

Las primerias pruevas del irlandés escrevíu son las enscricionis Ogam del sigru IV d. C. Ésta etapa del idioma se conoci comu paleoirlandés. Éstas escreviuras fuerun topás a través d’Irlanda i ena costa oesti de Gran Bretaña. El paleoirlandés chambó pal irlandés antigu a lo largu del sigru V. L'irlandés antigu, a partil del sigru VI, gastó l'arfabetu latinu i se topa prencipalmenti en marginalia de manuscritus latinus. Pal sigru X l'irlandés antigu evolucionó nel irlandés meyu, qu'era palrau a través d’Irlanda, Escocia i la isla de Man. Es el luengaji dun gran cuerpu de literatura, incluyendu el famosu Ciclu d’Úlster. A partil del sigru XII, l'irlandés meyu escomençó a volucional pal irlandés moernu n’Irlanda, al gaélico escocés n’Escocia i al manés ena Isla de Man. El irlandés moernu emerhió dendi l'idioma literariu conociu comu irlandés moernu tempranu n’Irlanda i comu gaélicu crássicu n’Escocia; esti fue gastau a través del sigru XVIII. L'irlandés moernu tempranu, que databa del sigru XIII, fue l'idioma literariu tantu n’Irlanda comu ena parti gaelupalranti d'Escocia, i autoris comu Geoffrey Keating dan fe del mesmu.

A partil del sigru XVIII l'idioma fue en declivi, perdiendu terrenu rápiamenti contra l'ingrés, en parti polas restricionis decitás pol gobielnu británicu - un evidenti sabulugán del procesu conociu polos lingüistas comu sustitución lingüística. Nel sigru XIX perdió a una gran cantiá delos sus palrantis debíu a la muerti i a la emigración resultantis dela pobrezia, particulalmenti duranti la gran hambruna (1845-1849).

Al final del sigru XIX, biembrus del movimientu pol el Renacimientu gaélicu hizun esfuerçus pa promovel l'aprendizahi i gastu del irlandés n’Irlanda.

## Estatu oficial

L'irlandés es reconociu pola Costitución d’Irlanda comu la primel luenga oficial i la luenga nacional dela Repúbrica d’Irlanda (siendu l'ingrés la segunda luenga oficial). Dendi la hundación del Estau Libri Irlandés en 1922, el Gobielnu irlandés requería un grau de competencia en gaélicu pa tous aquéllus que eran nombraus enas posionis dentru del servíciu civil (incluyendu trebahaoris postalis, oficialis del fiscu, espeutoris agrícolas, etc.). Tenel destreza en unu solu delos idiomas oficialis pa entral al servíciu púbricu s'emperró nel 1974, en parti alas acionis d'organiçacionis de protesta comu el Movimientu pola Libertá d'Idioma.

Mentris qu'el requisitu de primel idioma oficial tamién se ehiminó pa abondus trebajus nel servíciu púbricu, l'irlandés permaneci comu assuñatura obligatoria en toas las escuelas dentru dela repúbrica que reciban hondus púbricus. Aquéllus que dessiin enseñal en escuelas primarias del Estau án de apruebal esáminis obligatorius llamáus *"Scrúdú Cáilíochta sa Ghaeilge"*. La necesiá d'apruebal irlandés u ingrés nel *Certificau de Salía* pa entral ala policía irlandesa s'adoptó en setiembri de 2005; nostanti, los candiatus tién crassis nel idioma duranti los dos añus d'entrenamientu. Tous los documientus oficialis del Gobielnu irlandés vén de pubrical-si n’irlandés i ingrés u solu n’irlandés (d'acuerdu ala Lei d'Idiomas Oficialis de 2003, aplicá pol *"an comisinéir teanga"*, l'ombudsman del idioma).

La Nuversidá Nacional d’Irlanda requieri que tous los estudiantis que dessiin embarcal-si nuna licienciatura del sistema federal dela UNI apruebin la assuñatura d'irlandés nel *Certificau de Salía* u enos Esáminis GCE/GCSE. Se hazin escepcionis pa estudiantis tenius nacencia hueraparti dela Repúbrica d’Irlanda, pa aquéllus tenius nacencia ena Repúbrica d’Irlanda inque que completarun l'educación primaria nel estrangu i pa estudiantis diahnosticaus con dislexia.

Nel 1938, el hundaol dela *[[Liga Gaélica|Conradh na Gaeilge]]*, Douglas Hyde, fue envestíu comu el primel Presidenti dela Repúbrica d’Irlanda. La grabación del su discursu d'enauguración, *Declaration of Office* n’irlandés de Roscommon, es ábate la única prueva que sobrevivi d’argún palrandu en esu dialectu.

La Nuversidá Nacional d’Irlanda, Galway requieri nombral a pressonas competientis nel idioma irlandés, mentris que cumplan tous los demáis requisitus dela vacanti ala que serán nombraás. El requisitu se basa ena Lei dela University College Galway, 1929 (Sección 3). S'espera que se revoqui nel su debíu momentu.

Inque la legisgación palramentaria moerna vén de proumulgal-si tantu n’irlandés comu n’ingrés, ena prátia frecuentementi solu está disponibri n’ingrés. Estu es a pesal del artículu 25.4 dela Costitución d’Irlanda que requieri que se proveyi una "traducción oficial" de qualisquiel lei en unu delos dos idiomas oficialis al otru, a menus que se tienga aprobau en dambos dos idiomas.

### Irlanda del Norti

Dantis del establecimientu del Estau d’Irlanda del Norti en 1921, l'irlandés estaba reconociu comu una assuñatura escolal i comu "celta" en argunas institucionis de tercel nivel. Entri 1921 i 1972, Irlanda del Norti tuvu ciertu grau d'autunumía nel su gobielnu. Duranti essus añus, el partíu pulíticu que mantenía el poel nel Parlamentu de Stormont, el Partido Unionista del Úlster (UPP) era ostil al idioma. Enas retransmicionis delos meyus de comunicación no se daba cobertulal a los assuntus dela minoría coltural irlandesa i l'irlandés tuvu escluíu dela radiu i la televisión práticamenti duranti los primerus cinquéntus añus del Estau d’Irlanda del Norti. El idioma recibió un ciertu grau de reconocimientu holmal n’Irlanda del Norti del Réinu Uníu bahu el Acuerdu de Viernis Santu de 1998, i endispués, nel 2001, a través dela ratificación del gobielnu con relación al idioma dela Carta Uropea delas Luengas Minoritarias u Rehionalis. El gobielnu británicu promitió legisgal a favol del idioma comu parti del Acuerdu de St. Andrews de 2006.

### Unión Uropea

L'irlandés es un idioma oficial dela UE dendi l'1 de jeneru de 2007, empricandu que los urodeputaus con fluyii n’irlandés puén palralu nel Parlamentu Uropeu i enos sus comités, inque nel casu delos úrtimus tién de notifical con anticiaura a un entélpreti simultániu pa assegural que lu que dirán seya enterpretau enos otrus idiomas. Inque es una luenga oficial dela Unión Uropea, i pol el momentu solu la reglamentación de decisionis huntas vén d'estal treduciá al irlandés, debíu a una derogación renuevabri de cincu añus de lu que vén de sel treducíu, pedía pol el Gobielnu irlandés quandu negoció el nuevu estatu oficial del idioma. Qualisquiel espansión nel númiru de documientus que vén de sel treducíus dependrié delos resultaus dela primel revisión delos primerus cincu añus u si las autoriais irlandesas buscan una estensión. El gobielnu irlandés s'á comprometiu a capacital al númiru necesariu de treductoris i entélpretis i n’assumil los costus necessarius.

Dantis de qu'el irlandés se volviéssi un idioma oficial tenía el estatu d'idioma de tratau, i solu los documientus del más artu ordin dela UE estaban disponibris n’irlandés.

## Gaeltacht
. 
Inque los palrantis con fluezia del irlandés, cuyus númerus Donncha Ó hÉallaithe estimó en veinti o trenta mil, sonin una minuría de los palrantis totalis del idioma, representan una concetrazión más arta de palrantis qu'otras árias del país y solu en angunas partis del Gaeltacht (en especial las que tieni mayol huerza en el idioma), esti continúa siendu la léngua vernácula de la puebración general.

Ain regionis Gaeltacht en:

Condado de Galway (*Contae na Gaillimhe*), incluyendu Connemara (*Conamara*), las Islas Aran (*Oileáin Árann*), Carraroe (*An Cheathrú Rua*) y Spiddal (*An Spidéal*)

en la costa oesti del Condado de Donegal (*Contae Dhún na nGall*); en la parti conaçúa cumu Tyrconnell (*Tír Chonaill*)

la península de Dingle (*Corca Dhuibhne*) en el Condado de Kerry (*Contae Chiarraí*).

Esistin angunas más chicas en:

Pa resumil el alcançi de la su supervivencia: el irlandés remanci cumu léngua vernácula en las siguientis árias: sul de Connemara, endisde un untu ocidental de Spiddal, cubriendu Inverin, Carraroe, Rosmuck y las islas; las islas Aran; noresti de Donegal en el ária alreol de Gweedore, incluyendu Rannafast, Gortahork, los puebrus alredior y la isla Tory; en el puebru de Rathcarne, Condau de Meath.

Gweedore (*Gaoth Dobhair*), Condau de Donegal, es el distritu Gaeltacht más grandi d'Irlanda.

Las árias Gaeltacht más huertis numérica y socialmenti sonin las de Connemara Sul, el oesti de la península de Dingle y el noresti de Donegal, ondi la mayol parti de los residentis usan el irlandés cumu primel léngua. A estas zonas normalmenti se las conaçi cumu la *Fíor-Ghaeltacht* ("la verdadera Gaeltacht") y tieni en conjuntu una puebración de pocu menus de 20 000.

Dezenas de cientus de zagaletus irlandesis acudin anualmenti a las escuelas de veranu d'irlandés. Los estuyantis vivi con familiajis en un Gaeltacht, asistin a clasis, participan en deportis, van a *[[Céilidh|céilithe]]* y están olbigaus a palral irlandés. En esas atividais se promuevin tola crasi d'aspectus de la cultura y traizión irlandesas.

Sigún la enformación del Departamentu Irlandés d'Asuntus Comunitarius, Ruralis y de Gaeltacht, solu un cuartu de los hogaris en zonas oficialmenti Gaeltacht palran con fluezía el irlandés. El autol del análisis detallau de la encuesta, *Donncha Ó hÉallaithe,* del Estítutu Galway-Mayo de Tecnología, escrebió la política lingüística del Gobiernu irlandés cumu "un cumpletum y assulutu dessastri".

## Dialeutus

Dessisti una seri de dialeutus destintus del irlandés. En términus heneralis, los tris prencipalis coincidín colas províncias de Munster (*Cúige Mumhan*), Connacht (*Cúige Chonnacht*) i Úlster (*Cúige Uladh*). Los rustrus d'argunus dialectus de Leinster los eslavó la Comissión de Folclori Irlandés, entri otrus cuelpus dantis de la su estinción. N’Terranova, nel esti de Canadá, se palra un dialectu menol del irlandés, mu parecíu al de Munster palrau delos sigrus XVI i sigru XVII (vel: irlandés de Terranova).

### Munster
El irlandés de Munster se palra prencipalmenti enos Gaeltachtaí de Kerry (*Contae Chiarraí*), Ring (*An Rinn*) çerca de Dungarvan (*Dún Garbháin*) nel Condau de Waterford (*Contae Phort Láirge*) i Muskerry, (*Múscraí*) i la isla Cape Clear (*Oileán Chléire*) ena parti ocidental del Condau de Cork (*Contae Chorcaí*). La subdevisión más emportanti en Munster es entri el irlandés Decies (*Na Déise*) (palrau en Waterford) i el restu del irlandés de Munster.

Angunas caraiterísticas típicas del irlandés de Munster son:

El gastu de terminacionis pa amostral la pressona en verbus en paralelu cun un sistema de suhetu pronominal; puestu que, "debo" es *caithfead,* assina comu *caithfidh mé*, mentris qu'otrus dialectus prefirin *caithfidh mé* (*mé* senifica "yu"). "Yu fue i tú fue" es *Bhíos agus bhís* u *Bhí mé i bhí tú* en Munster, inque lu más común en otrus dialectus es el segundu. Es d'especial atencón que éstas son tendéncias huertis i las holmas pressonalis *Bhíos*, etc., son gastás nel oesti i el norti, particulalmenti quandu las parabras están ena úrtima cráusula.

El gastu de holmas de verbus endependientis/dependientis que no están incluías nel estándal. Pol sabulugán, "veo" en Munster es *chím*, que es una holma endependienti - el irlandés del norti tamién gasta una holma similal *tchím*, mentris qu'"no veo" es *ní fheicim*, *feicim* siendu una holma dependienti qu'es gastá endispués de partículas talis comu *ní* ("no"). *Chím* es reempraçau pol *feicim* nel estándal. De manera similal la holma tradicional reservá en Munster *bheirim*/*ni thugaim* (doi/no doi) es *tugaim*/*ní thugaim* nel estándal; *gheibhim*/*ní bhfaighim* (consigu/no consigu) es *faighim*/*ní bhfaighim*.

Dantis de -nn, -m, -rr, -rd, -ll, en parabras monosílabas i ena sílaba tónica de parabras polisílabas ondi la sílaba es siguía pol una consonanti, angunas vocalis brevis s'alargan mentris qu'otras se gorvin en **diptongus, pol lu que *ceann* [kʲaun] "cabeça", *cam* [kɑum] "torcíu", *gearr* [gʲa:r] "curtu", *ord* [o:rd] "maçu", *gall* [gɑul] "estrangero, no-Gael", *iontas* [u:ntəs] "una maraviya", ***compánach* [kəum'pɑ:nəx] "compañeru", etc.

Se gasta de manera abitual una costrución copulal qu'embruca *ea* ("esu"). Puestu que, "Soi una pressona irlandesa" puéi sel *Éireannach mé* i *Éireannach is ea mé* en Munster; dessisti una lihgera deferéncia en senificáu, nostanti, la primel opcíon puéi sel una decraración dun hechu, mentris qu'la segunda li da énhasi ala parabra *Éireannach*.

Las parabras masculinas i femeninas son suhetu de lenición endispués d'insan (*sa*/*san*) ("nel/ena"), *den* ("del/dela") i *don* ("pal/pala"): *sa tsiopa*, "ena tienda", compará col estándal *sa siopa* (el estándal solu presenta lenición en sustantivus femeninus nel dativu en estus casus).

Eclipsis **dela f endispués de *sa*: *sa bhfeirm*, "ena granha", en vezi de *san fheirm*.

Eclipsis dela t i la d endispués de preposicionis i artículus singularis con toas las preposicionis ecetu endispués d'insan, den i don: *ar an dtigh* ("ena casa"), *ag an ndoras* ("ena puerta").

El acientu está pol lo heneral ena segunda sílaba dunha parabra quandu la primel sílaba contieni una vocal brevi i la segunda sílaba contieni una vocal larga, diptongu, u es *-(e)ach*, pol sabulugán *bioRÁN*, en contrasti col *BIOrán* en Connacht i Úlster.

### Connacht
El dialectu más huerti del irlandés de Connacht se topa en Connemara i las islas Aran. El dialectu palrau ena chica rehión ena raya entri Galway (*Gaillimh*) i Mayo (*Maigh Eo*) es más çercanu al Gaeltacht de Connacht. El dialectu del norti de Mayo d’Erris (*Iorras*) i la isla Achill (*Acaill*) es, en gramática i morfolohía, essencialmenti un dialectu de Connacht, inque tién angunas semegancias col irlandés d’Úlster debíu a una enmigración a gran escala dela henti desposseía endispués dela Colonización del Úlster.

Dessistin angunas caraiterísticas del irlandés de Connemara hueraparti del estándal oficial, notablamenti la preferencia de sustantivus verbalis termináus en *-achan*, pol sabulugán *lagachan* en lugal de *lagú*, "debilitanti". La prounciación exonormativa dela çona de Cois Fharraige, con vocalis alargás i terminacionis huertimenti reducidas, li da un soníu destintu. Las caraiterísticas destintivas del dialectu de Connacht i Úlster encluin la prounciación delas *bg* i *mh* çerrás comu [w], en lugal de [vˠ] en Munster. Pol sabulugán, *sliabh* ("montaña") se prouncia [ʃlʲiəw] en Connacht i Úlster, en conparación a [ʃlʲiəβ] nel sul. Amás, los palrantis de Connacht i Úlster tiendin a encluil el **pronomabri "musotrus" en vezi de gastal la holma compuesta estándal gastá en Munster; pol **sabulugán *bhí muid* se gasta pa "musotrus huemus" en lugal de *bhíomar*.

Comu nel irlandés de Munster, dantis de -nn, -m, -rr, -rd, -ll, en parabras monosílabas i ena sílaba tónica de parabras polisílabas ondi la sílaba es siguía pol una **consonanti, angunas vocalis brevis son alargás mentris qu'otras son diptongás, pol lu que *ceann* [kʲaun] "cabeça", *cam* [kɑum] "torcíu", *gearr* [gʲa:r] "curtu", *ord* [o:rd] "maçu", *gall* [gɑul] "estrangero, no-Gael", *iontas* [u:ntəs] "una maraviya", etc.

El irlandés de Meath d'ogañu (en Leinster) es un casu especial. Perteneçi prencipalmenti al dialectu de Connemara. La comuniá gaelupalranti en Meath es pola mayol parti un grupu de palrantis de Connemara que se mudarun allí duranti la década de 1930, endispués dela campaña pol rehorma dela tierra liderá pol Máirtín Ó Cadhain - quien endispués se gorvió en unu delos prencipalis escrevioris moernistas del luengahi.

El primel presidenti irlandés Douglas Hyde fue unu delos úrtimus palrantis del dialectu irlandés de Roscommon.

### Úlster
Linguísticamenti, el dialectu más emportanti del Úlster ogañu es el de Rosses (*na Rossa*), que á síu gastau eshaustivamenti ena literatura pol autoris comu los hermanus Séamus Ó Grianna i Seosamh Mac Grianna, localmenti conocius comu Jimí Fheilimí i Joe Fheilimí. Esti dialectu es essencialmenti el mesmu qu'el de Gweedore (*Gaoth Dobhair* = Ensená/Entrá d'Áugua Currienti), i es gastau pol cantantis nativus comu Enya (*Eithne*) i Moya Brennan (*Máire Brennan*) i los sus hermanus en Clannad (*Clann as Dobhar* = Familia del Dobhar - una secion de Gweedore), Na Casaidigh i Mairéad Ní Mhaonaigh d'otra banda local, Altan.

El irlandés del Úlster suena mu deferenti, comparti abondas caraiterísticas col gaélico escocés i tién abondas parabras con caraiterísticas i maticis enos senificáus. Nostanti, dendi la desapariçión delos dialectus irlandesis en lu qu'era Irlanda del Norti, es probabrienti una escaheración vel el Irlandés del Úlster comu una holma entermediaria entri el gaélicu escocés i los dialectus del sul i el oesti del irlandés. Pol sabulugán, el gaélicu escocés del norti tién abondas caraiterísticas en común col irlandés de Munster i no col del Úlster.

Un rasgu notabri del irlandés d’Úlster i del gaélicu escocés es el gastu d’una partícula negativa *cha(n)* en lugal del *ní* delos dialectus de Munster i Connacht. El irlandés del sul del Úlster retiñi *ní* de manera más prounciá, mentris que *cha(n)* á desplazau a *ní* ena malloría delos dialectus del norti (pol sabulugán, Rosguill i la isla Tory), inque en essas çonas *níl* ("no es") entavía es más común que *chan fhuil* u *cha bhfuil*.

### An Caighdeán Oifigiúil
*An Caighdeán Oifigiúil* ("el estándal oficial"), a vezis acortau a *An Caighdeán*, es la lengua estándar deprendía ena mayoría delas escuelas d’Irlanda, inque con huertis enfrúencias de dialectus localis]].

El su desenvolvimiento tuvu dos pesquis. Unu fue simprifical l'ortugrafía irlandesa qu'abría reteníu la su ortugrafía crássica, gorviendu abondas letras mudas, i dil-li ala holma escrevía un estándal que huéra un "dialectu libri". Inque abondus aspectus del Caighdeán son essencialmenti las del irlandés de Connacht, estu era simprimenti polque es el dialectu central que holma un "puenti" entri el norti i el sul. En realidá, los palrantis prouncian las parabras comu nel su própiu dialectu, polque l'ortugrafía simprimenti reflíha la prounciación del irlandés crássicu. Pol sabulugán, *ceann* ("cabeça") nel irlandés moernu tempranu era prounciau (cenˠː). L'ortugrafía fue reteniá, inque la parabra se prouncia de maneras diversas [caun] nel sul, [cɑːn] en Connacht i [cænː] nel norti. *Beag* ("chicu") era [bʲɛɡ] nel irlandés moernu tempranu, i es aora [bʲɛɡ] nel irlandés de Waterford, [bʲɔɡ] nel irlandés de Cork-Kerry, varía entri [bʲɔɡ] i [bʲæɡ] nel oesti, i es [bʲœɡ] nel norti.

La simprificación, nostanti, n’argunus casus probabrienti fue demasiau largu al simprifical el estándal cogiendu en cuenta solu al oesti. Pol sabulugán, el irlandés moernu tempranu *leabaidh*, [lʲebʷɨʝ], ("cama") se prouncia [lʲabʷə] assina comu [lʲabʷɨɟ] nel irlandés de Waterford, [lʲabʷɨɟ] nel irlandés de Cork-Kerry, [lʲæbʷə] nel irlandés de Connacht, [lʲæːbʷə] nel irlandés de Cois Fharraige i [lʲæbʷi] nel norti. Los palrantis nativus dendi el norti ata el sul consieran que *leabaidh* vén de sel la representacion nel Caighdeán i no el atual *leaba*.

Pol otru lau, el Caighdeán no llegó lu suficientementi largu en abondus casus. Pol sabulugán, á manteniu l'ortugrafía del irlandés crássicu d’*ar* ("en, pa, etc.") i *ag* ("a, pol, de, etc."). La primel es prounciá [ɛɾʲ] a través del mundu de palra goidélica (i es escrevía *er* en manés, i *air* en gaélicu escocés), i vén de escrevil-si ya seya *eir*, *oir* u *air* n’irlandés. La segunda se prouncia [ɪɟ] nel sul i [ɛɟ] nel norti i oesti. De nuevu, el manés i el gaélicu escocés reflíhan esta prounciación abondu más craramenti que l'irlandés lu hazi, en manés *ec* i en escocés *aig*.

En abondus casus, nostanti, el Caighdeán solu puéi referil-si ala luenga crássica, en que ca dialetu es deferenti, comu li passa colas holmas pressonalis d’*ag* ("a, pol, de, etc.").

Munster : *agùm*, *agùt*, *igè*, *icì*, *agùing*/*aguìng* (oesti de Cork/Kerry *agùin*/*aguìn*), *agùibh*/*aguìbh*, *acù*

Connacht : *am* (*agam*), *ad* (*agad*), *aige* [egɨ], *aici* [ekɨ], *ainn*, *aguí*, *acab*

Úlster : *aigheam*, *aighead*, *aige* [egɨ], *aicí* [eki], *aighinn*, *aighif*, *acú*

Caighdeán : 

Otru propósitu fue el crial un estándal gramaticalmenti "simprificau" que lu hiziera un luengahi más fácii d'aprendel pa la malloría dela puebración escolal angropalranti. En parti estu es polque el Caighdeán no es universalmenti respetau pol los palrantis nativus, en que hazi el idioma simprificau un ideal, en vezi del ideal que los palrantis nativus tradicionalmenti tenían delos sus dialectus (u del dialectu crássicu que conocían). Pol supuestu, esti no era el pesqui orihinal delos sus desenvolvedoris, quienis preferían vel la "versión escolal" del Caighdeán comu un meyu de hantil-li alos aprendizis d'una segunda luenga la trea d'aprendel el irlandés de manera cumpreta. El sistema de verbus del Caighdeán es el prencipal sabulugán, cola redución de holmas verbalis iregularis i holmas pressonalis del verbu - ecetu en las primerias pressonas. Nostanti, una vezi que la **parabra "estándal" se escomençó a **gastal, las holmas representás comu "estándal" cahcun poel pol sí mesmas, i puestu que el fin úrtimu á síu gorvíu en abondus círculus.

En general, el Caighdeán lu gastan palrantis no nativus, i comu abondus delos palrantis más enfrueyentis son dela capital (i son mu a menú pulíticus), se li llama a **vezis "irlandés de Dublín". Comu s'enseña enas escuelas gaelupalrantis (ondi el irlandés es el prencipal u a vezis el únicu meyu d'estrución), a **vezis tamién se li llama "Irlandés de Gaelscoil". Es la **basi del "irlandés de Belfast", qu'es el Caighdeán huertimenti enfrueyenciau pol el irlandés del Úlster.

### Comparacionis
La deferéncia entri dialectus es considerabri i á llevau a dificultais recurrentis pa definil un irlandés estándal. Un güen sabulugán es el salúu "¿Cómu estás?". Assina comu esti salúu varial de rehión en rehión, i entri clasis socialis, entri palrantis del ingrés, varial tamién entri palrantis irlandesis:

Úlster: *Cad é mar atá tú?* ("¿Qué es esu cómu tú estás?" Nota: *caidé* u *goidé* i a vezis *dé* son escrevítuas alternativas de *cad é*)

Connacht: *Cén chaoi a bhfuil tú?* ("¿Qué móu [es el] qué estás?")

Munster: *Conas taoi?* u *Conas tánn tú?* ("¿Cómu estás?" - *conas?* era orihinalmenti *cia nós* "¿qué móu?")

"Estándal": *Conas atá tú?* ("¿Cómu estás?")

En décadas reciéntis, el contatu entri palrantis de deferéntis dialectus s'á gorvíu más frecuenti i las deferéncias entri los dialectus sonin menus notabris.

## Estrutura Linguística
Las caraiterísticas irlandesas más desconoçúas palos angropalrantis del idioma son la ortugrafía, las mutacionis de consonanti inical, el ordun verbu suhetu ohetu i el gastu de dos holmas deferentis del verbu *to be* (“sel/estal”). Nostanti, denguna d'ellas es esclusiva del irlandés, polque toas passan en otras luengas çeltas, assina comu en luengas no çeltas: la mutación de consonantis inicalis provocás morfosintáticamenti se topa nel idioma fula; el ordun VSO tamién se topa en malgachi, árabi crássicu i ebreu bíblicu. El euskera, el catalán, el portugués, el gallegu, el astuliyonés, el español i el **italianu distinguin entri "sel" i "estal".

### Sintaxis
El ordun de las parabras n'irlandés es VSO (verbu-suhetu-ohetu) pol lu que, pol sabulugán, "Él me golpió" es *Bhuail* (golpal en passáu), *sé* (él), *mé* (me).

Un aspectu de la sintaxis irlandesa desconoçúu palos palrantis de otras luengas es el gastu de la cópula (conaçúa n'irlandés comu *an chopail*). Se gasta pa descrevil la identiá u caraiterística permanenti d'una pressona u cosa (pol sabulugán, "quién" u "qué"), en **contrasti a aspectus temporalis comu "cómu", "ondi" i "pol qué". Se pareci ala deferéncia entri los verbus *sel* i *estal* en español i portugués (vel cópula romançi), inque no es dessatamenti lo mesmu.

Angunus sabuluganis son:

**Is fear é*. (lit.) "Él es un hombri" (*Es un hombri* en español. *É um homem* en portugués)

**Is fuar é*. "Es una pressona (de coraçón) fríu". (*Es fríu* en español. *É frio* en portugués)

**Tá sé/Tomás fuar*. "Él/Tomás es fríu" (= sienti fríu). (*Tieni fríu* en español - en esti casu el español gasta "tenel", *Está com frio* en portugués)

**Tá sé/Tomás ina chodladh*. "Él/Tomás está dormíu" (*Está durmiendu* en español, *Está a dormir* en portugués)

**Is maith é*. "Él es güenu" (una güena pressona) (*Es güenu* en español, *É bom* en portugués)

**Tá sé go maith*. "Él está bien" (*Está bien* en español, *Está bem* en portugués)

### Morfología
Otra caraiterística dela gramática irlandesa compartía con otras luengas çeltas es el gastu de pronombris preposicionalis *forainmneacha réamhfhoclacha*, que son essencialmenti preposicionis conhuguás. Pol sabulugán, la parabra pa "a" es *ag*, que en primel pressona se gorvi *agam* ("a mí"). Quandu se gasta col verbu *bí* ("sel"), *ag* endica possesión; es el equivalenti del verbu "tenel".

*Tá leabhar* agam. "Tengu un libru". (Literalmenti, "ai un libru a mí".)

*Tá leabhar* agat. "Tienis un libru".

*Tá leabhar* aige. "Él tién un libru".

*Tá leabhar* aici. "Eya tién un libru".

*Tá leabhar* againn. "Musotrus tenemus un libru".

*Tá leabhar* agaibh. "Vosotrus teneis un libru".

*Tá leabhar* acu. "Ellus tienin un libru".

### Ortografía y pronunciación

El alfabetu del irlandés moernu es parecíu al del ingrés, inque sin las letras j, k, q, v, w, x, y, z. Anque assina, éstas a vezis se gastan en parabras anglicaniçúas sin un senificáu únicu n'irlandés. Pol **sabulugán, "jíp" ("jeep").

Angunas parabras cogin una letra u angunas letras que no se gastan tradicionalmenti i la reempraçan col soníu fonéticu más çercanu, pol sabulugán 'phone'>'Fón'. El luengahi escrevíu paici desalentadol pa aquellus que no están familiariçáus con él, inque una vezi que se entiendi es bastanti sencillu. El acientu agúu u *sínead fada* (´) alarga el soníu de la vocal i n'argunus casus tamién cambea la su caliá. Pol sabulugán, n'irlandés de Munster (Kerry), *a* es /a/ u /ɑ/ i *á* es /ɑː/ comu en "*law*, inque n'irlandés del Úlster (Donegal), *á* tiendi a sel /æː/.

En los añus de la Segunda Gerra Mundial, Séamus Daltún, a cargu del *Rannóg an Aistriúcháin* (el Departamentu Oficial de Traduzionis del gobiernu de la Repúbrica d'Irlanda), espulló las sus própias guías sobri cómu estandaliçal la ortugrafía i gramática irlandesas. El su estándal de factu fue endi-endispués aprubau pol el Estau i fue llamau Estándal Oficial u *Caighdeán Oifigiúil*. Simprificó i estandaliçó la ortugrafía. Abondas parabras tenían letras mudas que se gorvun a quital i las combinacionis de vocalis s'arrimarun más al luengahi palrau. Quandu dessistían varias versionis en deferéntis dialectus pa una mesma parabra, se escogió una u varias d'ellas.

Sabuluganis:

*Gaedhealg/Gaedhilg(e)/Gaedhealaing/Gaeilic/Gaelainn/Gaoidhealg/Gaolainn* → *Gaeilge*, "Idioma irlandés". *Gaoluinn* u *Gaolainn* entavía se gasta en librus escrevíus pol autoris en dialectu de Munster, u comu un nomabri burrón pal mesmu.

*Lughbhaidh* → *Lú*, "Louth"

*biadh* → *bia*, "comía"

La ortugrafía estándal no siempri reflíha la prounciación de ca dialectu. Pol sabulugán, n'irlandés estándal, *bia* tién el genitivu *bia*, inque n'irlandés de Munster el genitivu se prouncia /bʲiːɟ/. Pol esta razón, l'ortugrafía *biadh* entavía se gasta n'argunus dialectus, en particulal aquellus que amuestran una **deferéncia auditiva senificativa i perceptible entri *biadh* (casu nominativu - "de comía") i *bídh* (casu genitivu - "dela comía"). En Munster, la úrtima ortugrafía prouci la prounciación /bʲiːɟ/ polque las terminacionis *-idh* i *-igh* se gorvin *-ig*. Otru sabulugán es la parabra *crua* ("duru") que se prouncia /kruəɟ/ en Munster, d'acuerdu ala ortugrafía pre-Caighdeán, *cruaidh*. En Munster, *ao* se prouncia /eː/ i *aoi*, /iː/, nostanti la nueva ortugrafía del genitivu de *saoghal* ("vía" u "mundu"): *saoghail*, se gorvun *saoil* i *saol*, prouciendu iregularidais en la concordança entri la ortugrafía i la prounciación ya qu' las parabras son prounciás /sˠeːlʲ/ i /sˠeːl̪ˠ/ respetivamenti.

El irlandés moernu solu tién un signu diacríticu, el acientu agúu (*á é í ó ú*), conociu n'irlandés comu la *síneadh fada* ("marca larga", plural *sinte fada*). En ingrés, es conoçúa frecuentementi comu la *fada* quandu el adhetivu es gastau comu sustantivu. El untu diacríticu superiol, llamau un *ponc séimhithe* u *sí buailte* (usualmenti acortau a *buailte*, eriva del *punctum delens* gastau en manuscritus medievalis qu'endicaban supression, similal a achical parabras ineseás ena escrevítura d’ogañu. Dendi esu, á síu gastau p'endical la lenición de *s* (/s/ a /h/) i *f* (de /f/ a çeru) n'Irlandés Antigu.

La lenición de *c*, *p* i *t* era endicá poniendu una letra *h* endispués dela consonanti afestá; la lenición de otrus soníus no se marcaba. Endi-endispués, dambus meyus passun a sel endicaoris de lenición de tou soníu ecetu *l* i *n* i se gastaban dos sistemas rivalis: la lenición puía marcal-si cun un *buailte* u cun una *h* pospuésta. Eventualmenti, el gastu del *buailte* predominó en los testus con letras gaélicas, mentris que la *h* predominó en testus con grafía romana.

Ogañu la caligrafía çelta i el *buailte* son gastaus rarus eccetu quandu el estilu "tradicional" es requeríu, pol sabulugán el lema del escúu de la University College Dublin u el símbolu de las Huerças de Defensa Irlandesas, la ensignia nel sombreru de las Huerças de Defensa Irlandesas, *Óglaiġ na h-Éireann*. Letras col *buailte* están disponibris en Unicode i nel hugu de caraiteris Latin-8.

### Muacionis
N'irlandés ai dos clasis de muación consonántica:

La lenición (n'irlandés, *séimhiú*) descrevi el cambeu en las frisitivas. Endicau en la antigua ortugrafía cun un *buailte' sobri la consonanti afestá, aora se hazi simprimenti añiyendu una *-h*:
** *caith!* ("¡lança!") - *chaith mé* ("lançú"); sabulugán de lenición comu marcadol del passáu qu'es causau pol el gastu del auxilial "hazel", inque usualmenti s'omiti.
** *margadh* ("mercaú", "oferta") — *Tadhg an mhargaidh* ("el hombri ena calli" (literalmenti "Tadhg del mercaú"); aquí vemus una lenición que marca el casu genitivu dun sustantivu masculinu.
** *Seán* ("Seán, Huan") - *a Sheáin* ("¡Oh Huan!"). La lenición es parti del llamau casu vocativu; de hechu la causa la *a* u el marcadol vocativu anteriol.

La eclipsis (n'irlandés, *urú*) cubri la sonoriçación de las partículas no sonoras, assina comu la [[nasalización|nasaliçación]] de las sonoras.
** *athair* ("pairi") — *ár nAthair* ("nuestru Pairi")
** *tús* ("iniciu") - *ar dtús* ("al iniciu")
** *Gaillimh* ("Galway") — *i nGaillimh* ("en Galway")
=== Estatus atual ===

=== El irlandés ena educación ===

Ena atualiá, es assinaúra olbigatória ena [[República de Irlanda|Repúbrica d'Irlanda]] i lu á síu dendi la endependéncia. Inque abondus estuyantis apréndin bien el irlandés a través del proyeutu educativu de la Repúbrica i desenvolvin tamién un salúabri respetu pol él, pa abondus otrus es difici u los sus professoris se lu enseñan mal. La atitú delos estuyantis pal irlandés oscila entri la apatía i la hostiliá.

La [[sintaxis|sintaxis]], la [[Morfología lingüística|morfolohía]] i el [[vocabulario|vocablu]] del idioma defrin más del ingrés que d'abondas otras [[idioma|luengas]] uropehas, pol lu que l'aprendizahi supon un retu pa abondus. El gobiernu irlandés s'á esforsau pol correhil la situación gorviendu a diseñal el [[currículo (educación)|curículu]] d’educación primária p'enfocal-lu al irlandés palrau. Nostanti, en Secundária, el irlandés s'enseña entavía dela manera acaémica própiu de preincipius de sigru: los estuyantis débin escrevil largas redacionis, artículus de debatis i estórias n'irlandés pal esamin del títulu de secundária.

Recientementi, s'á debatiu la abolición de la olbigatoriá del irlandés, con lu que la malloría delos irlandesis no está d'acuerdu. En 2005, [[Enda Kenny]], lídel del [[Fine Gael]] (altoncis prencipal partíu dela oposición n'[[Irlanda]]) i atual [[Taoiseach]], solicitó que huéra assinaúra optativa en los dos úrtimus añus de secundária, lu que suçeó a crísticas dendi abondus sectoris, inque ai quien lu apuyó. Kenny, a pesal de sel palranti fluiu d'irlandés, dihu que creía que hazel olbigatoriu el idioma l'abía hechu más mal que bien.

Un desenvolvimientu relativamenti recienti es la proliferación delos *gaelscoileanna* (escuelas con irlandés comu idioma veiculal). En setiembri de 2005 abía 158 *gaelscoileanna* n'educación primária i 36 en secundária ena [[República de Irlanda|Repúbrica d'Irlanda]] i n'[[Irlanda del Norte|Irlanda del Norti]] en conjuntu (escluyendu los *gaeltacht*, cuyas escuelas no se consieran *gaelscoileanna*), lu que senificaba unus 31.000 estuyantis. Estu á representau un encrementu dendi un total de menus de 20 a preincipius delos añus setenta, i ai planeás 15 más nel presenti. Cola abertura del *Gaelscoil Liatroma* nel [[Condado de Leitrim|condau de Leitrim]] en 2005, aora ai al menus una *gaelscoil* en ca unu delos 32 condaus estóricus d'Irlanda.

== Meyus de comunicación ==

Tantu n'[[Irlanda del Norte|Irlanda del Norti]] comu ena [[Irlanda|Repúbrica d'Irlanda]] dessistin los sigüentis meyus de comunicación cuyus conteníus estánin entégramenti creáus en luenga irlandesa.

Televisión:
** [[TG4]] (anteriolmenti llamá *Teilifís na Gaeilge*) es una televisión heneralista qu'emiti las 24 oras n'irlandés pa toa la isla.

Rádiu:
** [[Raidió Fáilte]] es una rádiu musical cuja programación tamién está entégra en luenga irlandesa i tamién emiti pa toa la isla.

Prensa escrevía:
** [[Lá (periódico)|Lá]] es el primel i únicu diáriu pubricau entégramenti n'irlandés pa toa la isla i tién la su sei en [[Belfast]].
*[[RTÉ]], Raidió Teilifís Éireann (en español, «Rádiu Televisión d'Irlanda»), más conoçúa pol las sus siglas RTÉ, es la cooporación de radiodifusión púbrica dela Repúbrica d'Irlanda.
** *'Raidió na Gaeltachta-RTÉ Raidió na Gaeltachta**: Rádiu en **idioma irlandés** i derihía a las [[Gaeltacht|rehionis de palra malloritáriamenti gaélica]]. Empeçó el 2 d'abril de 1972. Su programación es heneralista 24 oras los 365 días en **Idioma irlandés** pa [[Irlanda]] e [[Irlanda del Norte|Irlanda del Norti]].

== Meyus de comunicación ==

Tantu n'[[Irlanda del Norte|Irlanda del Norti]] comu ena [[Irlanda|Repúbrica d'Irlanda]] dessistin los sigüentis meyus de comunicación cuyus conteníus estánin entégramenti creáus en luenga irlandesa.

Televisión:
** [[TG4]] (anteriolmenti llamá ''Teilifís na Gaeilge'') es una televisión heneralista qu'emiti las 24 oras n'irlandés pa toa la isla.

Rádiu:
** [[Raidió Fáilte]] es una rádiu musical cuja programación tamién está entégra en luenga irlandesa i tamién emiti pa toa la isla.

Prensa escrevía:
** [[Lá (periódico)|Lá]] es el primel i únicu diáriu pubricau entégramenti n'irlandés pa toa la isla i tién la su sei en [[Belfast]].
*[[RTÉ]], Raidió Teilifís Éireann (en español, «Rádiu Televisión d'Irlanda»), más conoçúa pol las sus siglas RTÉ, es la cooporación de radiodifusión púbrica dela Repúbrica d'Irlanda.
** **Raidió na Gaeltachta-RTÉ Raidió na Gaeltachta**: Rádiu en **idioma irlandés** i derihía a las [[Gaeltacht|rehionis de palra malloritáriamenti gaélica]]. Empeçó el 2 d'abril de 1972. Su programación es heneralista 24 oras los 365 días en **Idioma irlandés*' pa [[Irlanda]] e [[Irlanda del Norte|Irlanda del Norti]].

== Estrutura Linguística ==

Las caraiterísticas más estrañas dela luenga son la ortugrafía, la mutación de consonantis inicalis i el ordun verbu-suhetu-ohetu (VSO). Nostanti, assina comu nel castellanu, dessistin los verbus sel i estal, que n'ingrés son solu el verbu *to be*. Esu no es esclusivu del irlandés, polque lo mesmu se topa en otras luengas çeltas i no çelticas: morfosintáticamenti, la mutación de consonantis inicalis se topa nel [[idioma fula|idioma fula]] (idioma d'África ocidental) i el ordun de parabras VSO en [[árabe clásico|árabi crássicu]] i [[hebreo bíblico|ebreu bíblicu]].

=== Sintaxis ===

El ordun de las parabras sigui el patrón VSO; pol sabulugán: "Él me golpió" sería *Bhuail* (golpal) *sé* (él) *mé* (me, a mí). Un aspectu del irlandés que no es familial a palrantis d'otrus idiomas es el gastu dela cópula (n'irlandés: *chopail*). La cópula se gasta pa descrevil qué u quién es arguién, en oposiçión a cómu u ondi. Se gasta pa izil qu'un nomabri es otru nomabri más qu'un adhetivu, algu parecíu a los verbus *sel* i *estal* del [[estremeñu]].

== Vocablu ==

=== Pronombris personalis ===

*mé* : yo

*tú* : tú

*sé* : él/esu (aproximau pol el "sh" ingrés)

*sí* : eya

*muid/sinn* : musotrus

*sibh* : vosotrus

*siad* : ellus/eyas

=== Sustantivus ===

*lá* (m) : día

*bean* (f) : mulhel

*grian* (f) : sol

*tír* (f) : país, tierra

*fear* (m) : hombri

*Éireannach* (m) : irlandés (hentilíciu)

*oíche* (f) : nochi

*cathair* (f) : ciuá

*naoi* (m) : nuevi

=== Frasis ===

*Dia dhuit* : Hola, literalmenti "Dios contigu"

*Conas atá tú?* : ¿Cómu estás?

*Táim go maith* : Estoy bien

*Go raibh maith agat* : Grácias (lit. Que tengas el bien u qu'esté bien en ti)

*Slán leat/ slán agat*  u  Adiós: el primel lu izi quien se quea, el segundu quien se va (lit. Salúus contigu/en ti)

*Gabh mo leithscéal* : Discupi (lit. Açeta la mi escusa u "meya-estória")

== Muestra Testual ==

San Huan I 1 -8
(El siguiente es el texto original en irlandés, y debajo, su traducción en extremeño. Nota: El texto corresponde a la apertura del Evangelio según San Juan, con versos 1-8)

Bhí an Briathar ann i dtús báire agus bhí an Briathar in éineacht le Dia, agus ba Dhia an Briathar.

Bhí sé ann i dtús báire in éineacht le Dia.

Rinneadh an uile ní tríd agus gan é ní dhearnadh aon ní da ndearnadh.

Is ann a bhí an bheatha agus ba é solas na ndaoine an bheatha.

Agus tá an solas ag taitneamh sa dorchadas, ach níor ghabh an dorchadas é.

Bhí fear a tháinig ina theachtaire o Dhia, agus Eoin a ba ainm dó.

Tháinig sé ag déanamh fianaise chun fianaise a thabhairt i dtaobh an tsolais chun go gcreidfeadh cách tríd.

Níorbh é féin an solas ach tháinig ag tabhairt fianaise i dtaobh an tsolais.

Nel prencipiu era el Verbu, i el Verbu era con Dius, i el Verbu era Dius.

Ésti era nel prencipiu con Dius.

Toas las cosas pol él huerun hechas, i sin él ná d'aquellu qu'á síu hechu, hue hechu.

Nel estaba la vía, i la vía era la lús delos hombris.

La lús en las tiniebras resprandeçi, i las tiniebras no prevaleçun contra eya.

Hubu un hombri inviau de Dius, el cual se llamaba Huan.

Ésti vinu pol testimoñu, pa dal testimoñu dela lús, pa que tous criezin pol él.

No era él la lús, sinu pa que diessi testimoñu dela lús.

== Dichus ==

En la Gaeltacht i en los condaus de [[Condado de Kerry|Kerry]] (SO), [[Galway|Galway]] (O) i [[Condado de Donegal|Donegal]] (NO), se izin i s'escuchan abondus refranis i proverbius popularis n'irlandés.

*Níor bhris focal maith fiacail riamh''. (Literalmenti: Una güena parabra nunca gorverá a quiebral los dientis de naidi)

## Referencias